**កិច្ចសំភាសន៏របស់លោកតាឈ្មោះ យុំាម៉ា**

ក៖ អ្នកសំភាសន៏ឈ្មោះ ហេង សុជីវី ខ៖ អ្នកដែលត្រូវគេសំភាសន៏ឈ្មោះ យុំាម៉ា

ក៖ ចាសជាដំបូងសុំជំរាបសួរលោកតា!

ខ៖បាទៗជំរាបសួរ!  
ក៖ ចាសចឹងថ្ងៃនេះចៅមានឪកាសមែនទែនដែលបានមកសំភាសន៏លោតាផ្ទាល់ចៅធ្វើការស្ម័គ្រនៅក្នុងការងារគំរោងរបស់សាលានៅ BYU ហាវ៉ៃនៅខាងសហរដ្ឋអាមេរិចហើយគំរោងមួយនឹងគេចង់ជួយចងក្រងឯកសារប្រវត្តិរបស់ប្រជាជនកម្ពុជាពង្សប្រវត្តិរបស់គាត់ អឺ....បទពិសោធន៏របស់គាត់តាំងពីក្មេងរហូតមកដល់ឥលូវនឹងសម័យបច្ចុប្បន្ននឹងថាតើគាត់មានបទពិសោធន៏អីគេខ្លះជាពិសេសសម័យដែលគាត់ធ្លាប់បានឆ្លងកាត់ពីមុនៗមកណាស់លោកតា!

ខ៖ បាទ!

ក៖ ចាសចឹងហើយអឺ....ចៅមានឧកាសចឹងចៅសុំអនុញ្ញាតលោកតាដើម្បីនឹង Record សំលេងរបស់លោកតាធ្វើការសំភាសន៏មួយនឹងដើម្បីដាក់នៅក្នុងវេបសាយរបស់សាលានៅខាងសហរដ្ឋអាមេរិចបានដែរឬទេលោកតា?

ខ៖ បាទបានអីអត់អីទេ!

ក៖ ចាសអរគុណច្រើនលោកតាចឹងថ្ងៃនេះការសំភាសន៏នឹងធ្វើឡើងនៅក្នុងថ្ងៃទី១៤ ខែ៦ ឆ្នាំ២០១៨ យើងហើយអឺ....ជាដំបូងចៅសុំជំរាបសួរលោកតាៗមានឈ្មោះអីដែរលោកតា?

ខ៖ បាទខ្ញុំឈ្មោះដើម យុំាម៉ា (មានសំលេងរំខានពីខាងក្រៅ) ហៅវុធ!

ក៖ ចាសលោកតាហើយចុះឈ្មោះពេញរបស់លោកតាឈ្មោះអីដែរលោកតា?

ខ៖ ឈ្មោះ យុំាម៉ានឹងម៉ង!

ក៖ ឈ្មោះនឹងត្រូវនឹងអត្តសញ្ញាណប័ណ្ណដែរឬទេលោកតា?

ខ៖ បាននៅក្នុងអត្តសញ្ញាណប័ណ្ណនឹង(ឈ្មោះនឹងគឺត្រូវចឹងអត្តសញ្ញាណប័ណ្ណរបស់គាត់)!

ក៖ អូ...ចាសលោកតាហើយទៅឈ្មោះហៅក្រៅនឹងហេតុអីបានជាគេហៅឈ្មោះលោកតាចឹងដែរលោកតា(មានសំលេងរំខានពីខាងក្រៅ)?

ខ៖ អឺ...(មានសំលេងរំខាន) ខ្ញុំៗពីដើមខ្ញុំរស់នៅស្រុកកោះធំឯណោះទេណាស់ បាទគេហៅតាម៉ាកៗនឹងហើយ(មានសំលេងរំខាន)ដល់តែមកនៅភ្នុំពេញនេះវត្តភ្នុំពេញនេះខ្ញុំបាទដូរឈ្មោះអាចារ្យវុធៗចឹងទៅណាស់ បាទ អាចារ្យវុធនឹង!

ក៖ ចាស​ ចឹងមានបានជាប់ងារនឹងរហូតមកណ៏លោកតា?

ខ៖ បាទជាប់ងារនឹងរហូតមកនៅនឹងនេះគេហៅតែអាចារ្យវុធៗចឹងទៅហើយបើទៅស្រុកហើយអត្តសញ្ញាណប័ណ្ណឈ្មោះ យុំាម៉ា!

ក៖ ចាស លោកតាហើយអឺ....លោកតាឥលូវនេះលោកតាមានអាយុប៉ុន្មានឆ្នាំហើយ?

ខ៖ ខ្ញុំឆ្នាំថ្មីនឹងអាយុ៦៥ឆ្នាំហើយ!

ក៖ ចាសលោកតាហើយអឺ....លោកតាកើតនៅក្នុងថ្ងៃខែឆ្នាំណាដែរ?

ខ៖ (សំលេងរំខាន)ខ្ញុំថ្ងៃខែខ្ញុំមិនបានចាំច្បាស់ទេប៉ុន្ដែខ្ញុំអឺ....ចំណាំដូចថា៥៤ណាស់ ឆ្នាំ១៩៥៤(លោកតាកើតនៅឆ្នាំ១៩៥៤)!

ក៖ ចាសហើយចុះឆ្នាំខ្មែរយើងវិញដូចជាត្រូវនឹងឆ្នាំសុរិយគតិអីដូចជាឆ្នាំគោ ឆ្នាំឆ្លូវ ឆ្នាំជូតអីចឹងណាស់លោកតា?

ខ៖ ខ្ញុំនឹងកើតឆ្នាំមមី បាទគេហៅសេះណាស់បាទ ខ្ញុំកើតនៅក្នុងឆ្នាំនឹងមមីនឹង!

ក៖ ចាសលោកតាហើយអឺ....ចឹងលោកតាមានស្រុកកំណើតនៅឯណាដែរលោកតា?

ខ៖ បាទនៅស្រុកកោះធំខេត្តកណ្ដាលយើងនឹងបាទ!

ក៖ ចាសលោកតា ហើយលោកតានៅភូមិឈ្មោះអីដែរលោកតា?

ខ៖ ភូមិកំណើតភូមិពោធិ៏បាន នៅស្រុកកោះធំខេត្តកណ្ណាលតែមានគ្រួសារទៅនៅនឹងអឺ....ភូមិឬស្សី ឃុំកំពង់កុង ស្រុកកោះដាច់ ខេត្តកណ្ដាល!

ក៖ ចាសហើយចុះសព្វថ្ងៃលោកតាមានទីលំនៅៗឯណាដែរ?

ខ៖ សព្វថ្ងៃខ្ញុំស្នាក់នៅនឹងវត្ត(សំលេងរំខាន)!

ក៖ ចាសលោកតា វត្តនឹងឈ្មោះអីដែរលោកតា?

ខ៖ វត្តរង្សីហៅវត្តចិនដំដែកខាងជើង(សំលេងមនុស្សចាស់និយាយគ្នា)!

ក៖​ ចាសលោកតា ហើយចុះទីតាំងវត្តនេះផ្ទាល់លោកតា?

ខ៖ បាទ?

ក៖ ទីតាំងវត្តនេះអឺ....ទីតាំងវត្តនេះផ្ទាល់លោកតាដូចជានៅអឺ....នៅភូមិនៅសង្កត់ណានៅខណ្ឌណាដែរលោកតាៗអាចបញ្ចាក់បានដែរឬទេលោកតា?

ខ៖ នៅអឺ....សង្កាត់ស្រះចក ខណ្ឌដូនពេញ រាជនីយភ្នុំពេញ!

ក៖ ចាសអរគុណច្រើនលោកតាហើយអឺ....សព្វថ្ងៃលោកតាមានមុខរបរជាអីដែរលោកតា?

ខ៖ ខ្ញុំទទួលខាងផ្នែកជាអាចារ្យប្រចាំវត្តនេះម៉ងចៅ!

ក៖ ចាសលោកតា ហើយប៉ុន្មានឆ្នាំហើយដែលលោកតាធ្វើការងារនៅក្នុងវត្តនឹង?

ខ៖ ខ្ញុំនៅប្រហែលជាប្រាំពីរឆ្នាំហើយ(សំលេងមនុស្សនិយាយគ្នា)ខ្ញុំរាប់ទៅវាដើមប្រាំពីរឆ្នាំហើយដែលមកនៅនឹងវត្តនឹង(គាត់មករស់នៅក្នុងវត្តរយះពេលប្រាំពីរឆ្នាំហើយ)!

ក៖ ចាសលោតាចឹងលោកតាទទួលបានបទពិសោធន៏ច្រើនទាកទងនឹងការងារនៅក្នុងនឹងដែរ ចាសលោកតាហេតុអីបានជាលោកតាសំរេចចិត្តនៅក្នុងការធ្វើការងារជាអាចារ្យវត្តនៅនឹងដែរើលោកតា?

ខ៖ បាទខ្ញុំបានមើលឃើញថាក្នុងមួយរយះកាលកន្លងមកដែលតារស់នៅខាងស្រុកកំណើតនឹងឃើញថាប្របកមុខរបរអាជីវកម្មដើររកស៊ីលក់ដូរនឹងណាស់ហើយនឹងធ្វើស្រែចំការជាកសិករបាទហើយដល់តែចូលវ័យចំណាស់បន្ដិចមកឃើញថាកំលាំងរបស់ខ្ញុំនឹងក៏វាកាន់តែខ្សោយទៅហើយដែរចំណែកឯចំណេះដឹងជំនាញនឹងផ្នែកដែលយើងប្រើកំលាំងពលកម្មនឹងយើងវាមិនអាចធ្វើទៅបានដល់ចឹងទៅ ខ្ញុំក៏នឹកឃើញថានៅមានចំណេះតិចតួចខាងផ្នែកព្រះពុទ្ធសាសនាដែរ(សំលេងមនុស្សចាស់និយាយគ្នា) ខ្ញុំក៏បានមករួមជាមួយចៅអធិការដែលព្រះអង្គគង់នៅប្រចាំនៅក្នុងវត្តរង្សីនឹងម៉ងណាស់ បាទទៅបំពេញផ្នែកសិក្សារបំពាក់បំប៉ន់់ផ្នែកខាងអាចារ្យនឹងនៅក្រសួងធម្មការខេត្តគាត់បានដូចជាអឺ....ចេញវិញ្ញាប័ណ្ណអោយខ្ញុំបាទនឹងហើយទទួលស្គាល់ជាអាចារ្យសមាគមន៏ខ្មែរ!

ក៖ ចាស លោកតា​ ហើយលោកតាមកនៅនឹងវត្តនឹងប៉ុន្មានឆ្នាំហើយលោកតាតាំងពីឆ្នាំណាមកលោកតា?

ខ៖ (សំលេងមនុស្សនិយាយគ្នា) បានកន្លងមកប្រហែលជាប្រាំពីរឆ្នាំហើយ!

ក៖ ២០១១ហ៏លោកតា?

ខ៖ បាទប្រហែលជា២០១១នឹងហើយ!

ក៖ ចាសលោកតាហើយទៅអឺ....អឺលោកតា កាលពីមុនលោកតាបានសិក្សាបានដល់កំរិតណាដែរ?

ខ៖ ផ្នែកអក្សរសាស្រ្ដ?

ក៖ ចាសលោកតាដូចជាអឺ....ការអប់រំទូទៅដូចជាថ្នាក់ទីមួយទីពីរពីបីរហូតដល់កំរិតការសិក្សានៅជំនាន់ដើមម៉ងាណាស់?

ខ៖ តាបានចូលសិក្សាតាំងពីតានៅវ័យអាយុ១០ឆ្នាំជាងកាលស្ថិតនៅក្នុងជំនាន់សម្ដេចព្រះសីហនុនឹងតាក្រខ្សត់ណាស់តែខិតខំត្រដររៀនសូត្រមករហូតបានដល់ថ្នាក់ទី៧ណាស់បាទថ្នាក់ទី៧នៅជំនាន់សង្គមចាស់បាទហើយរហូតមកដល់គេធ្វើរដ្ឋប្រហាតទំលាក់សម្ដេចព្រះសីហនុទៅក៏តាខកខានបានរៀនអស់ទៅហើយក៏បានចូលបួសៗបន្ដទៅចឹងណាស់បួនជានេននៅវត្តនៅឯស្រុក​ឯណោះគេហៅថាវត្តនឹងថាវត្តពោធិ៏បាន ហើយបន្ដបន្ទាប់មកចូលមកក្នុងជំនាន់ពលពតមកទៀតមក នល់នល បាទខ្ញុំធ្លាប់បានឆ្លងកាត់នល់នលនឹងម៉ោដែរ!

ក៖ ចាសលោកតាចឹងលោកតាធ្លាប់បានឆ្លងកាត់ការសិក្សាពីមុនមកចឹងលោកតាអាចនឹងអានអាចនឹងសសេរអីបានទាំងអស់ហើយមែនទេលោកតា?

ខ៖​ បាទខ្ញុំអាចសសេរបានហើយអាចអានបានអានបាលីអីនឹងអាចអានបានដែរណាស់!

ក៖ ចាសលោកតា!

ខ៖ បាទ!

ក៖ ហើយទៅលោកតាកាលដែរលោកតាសិក្សានឹងកាលនឹងនៅក្នុងវត្តឬក៏នៅក្នុងសាលាដែរលោកតា?

ខ៖ កាល​នោះខ្ញុំរៀនអក្សរសាស្រ្ដផ្នែកខាងសិក្សានឹងនៅសាលា នៅសាលាក្នុងវត្តដែរណាស់សាលានឹងនៅក្នុងវត្តនឹងនៅឯស្រុកកំណើតនឹងឯងហើយរហូតដល់ពេលបួស តាមរយះអាចារ្យបង្ហាត់បង្រៀនផ្សេងៗទៀតដែរណាស់ បាទ ហើយអាចារ្យនឹងក៏ជាលោកដែរ(ជាព្រះសង្ឃ) បង្ហាត់ង្រៀនទើបបានខ្ញុំចេះដឹងមកខ្លះៗនឹង!

ក៖ ចាសលោកតា ចឹងលោកតាធ្លាប់បួសជាព្រះសង្ឃដែរន៏លោកតា?

ខ៖ បាទ ខ្ញុំបានបួសបានរយះពេល៧ព្រះវស្សាដែរៗ

ក៖ អូ.....ចាសលោកតា!

ខ៖ បាទ សាមណេរនឹងបាន៣ព្រះវស្សាហើយនឹងភិក្ខុនឹង៤ព្រះវស្សាដែរ!

ក៖ ចាសលោកតា ហើយហេតុអីបានជាលោកតាលាចាកសិក្ខាបទដែរលោកតាកាលនឹងណាស់លោកតា សឹកណាស់លោកតា?

ខ៖ អឺ.....មួយរយះនឹងដាច់ដោយសារតែមាននល់នលជំនាន់នល់នលអឺ.....មិនអាន់បន្ដទៅទៀតបានរហូលដល់ពេលនេះជំនាន់ពលពតនឹងចូលមកទៀតយើងដូចថាដាច់ព្រះដាច់អីអស់រលីងហើយ(នៅពេលឈានដល់ជំនាន់ពលពតព្រះសង្ឃហើយនឹងវត្តអារាមមួយចំនួនត្រូវបានគេកំទេចអស់)!

ក៖ អូ....ចាសលោកតា!

ខ៖ បាទ!

ក៖ ចាសលោកតា ខ្ញុំធ្លាប់់លឺដែរចាស់ៗគាត់ធ្លាប់ប្រាប់!

ខ៖ បាទ ពលពតចូលមកគ្របគ្រងវិញ(សំលេងមនុស្សនិយាយគ្នាពីខាងក្រៅ)បន្ទាប់ពីពួកនលល់នលបានរលំរលាយទៅនឹងមក បាទ ហើយចឹងពលពតវាបំបាត់អស់រលីងហើយផ្នែកព្រះពុទ្ធសាសនាផ្នែកសាលារៀនអីនឹងគេបំបាត់ចោលអស់ហើយ!

ក៖ ចាសលោកតាត្រូវហើយ ចុះកាលនឹងឈ្មោះនៅកន្លែងវត្តនឹងឈ្មោះអីដែរលោកតា?

ខ៖ វត្តដែលខ្ញុំរស់នៅឯស្រុកនឹងហ្អែស?

ក៖ ចាសៗ!

ខ៖ កាលនឹងគេហៅថាវត្តពោធិ៏បាន ស្ថិតនៅក្នុងភូមិពោធិ៏បាន ឃុំពោធិ៏បាន ស្រុកកោះធំ!

ក៖ ចាសៗ លោកតាសព្វថ្ងៃមានក្រុមគ្រួសារហើយឬនៅលោកតា?

ខ៖ បាទ ខ្ញុំអឺ....គ្រួសារនឹងនៅយាយរបស់ខ្ញុំនឹងណាស់នៅ(ប្រពន្ធរបស់លោកតា) ហើយខ្ញុំមានកូនទាំងអស់បីនាក់!

ក៖ ចាសលោកយាយ ហើយចុះលោកយាយគាត់មានឈ្មោះអីដែរ?

ខ៖ លោកយាយគាត់ឈ្មោះយាយ ឆេង យ៉ុក!

ក៖ ចាសលោកតា!

ខ៖ គេចំណាំហៅថាយាយយ៉ុកៗចឹងណាស់!

ក៖ ចាសលោកតា លោកយាយគាត់ត្រូវជាភរិយារបស់លោកតា?

ខ៖ ហើយកូន....បាទៗគាត់ត្រូវជាភរិយារបស់ខ្ញុំ!

ក៖ ចាស លោកតាមានភរិយាតែម្នាក់នឹងទេន៏លោកតា?

ខ៖ កាលនេះខ្ញុំមានបងរបស់ប្រពន្ធសព្វថ្ងៃនេះមួយទៀតណាស់ ក៏ប៉ុន្ដែគាត់ស្លាប់បាត់ទៅហើយណាស់ជួបគា្ននឹងបានតែកូនមួយហើយគាត់ក៏បានស្លាប់បាត់ទៅ!

ក៖ ចាសលោកតា ហើយកូនរបស់គាត់ម្នាក់នឹងឈ្មោះអីដែរ?

ខ៖ ឈ្មោះអឺ....ចាន់ណា បាទ!

ក៖ ចាសលោកតា ចុះលោកយាយវិញគាត់មានឈ្មោះអីដែរ?

ខ៖ អឺ....ប្រពន្ធមុននឹងហ្អែស?

ក៖ ចាសលោកតា!

ខ៖ បាទ ឈ្មោះណន លោកយាយឆេង ណន!

ក៖ លោកយាយឆេង ណន ចាសលោកតាហើយចុះអឺ...លោកយាយប្រពន្ធក្រោយរបស់លោកតាហើយទៅគាត់មានកូនប៉ុន្មាននាក់ដែរលោកតា?

ខ៖ បាទគាត់បានកូនបួននាក់បន្ដមកទៀតក៏ប៉ុន្ដែកូននឹងនៅសល់តែពីរនាក់ទេបាទ កូនដូចថាគ្នាស្លាប់តាំងពីនៅតូចៗដែរណាស់!

ក៖ ចាសលោកតា ហើយពួកគាត់ស្លាប់ដោយសារអីដែរលោកតា?

ខ៖ បាទ?

ក៖ គាត់ស្លាប់ដោយសារមូលហេតុអីដែរលោកតា?

ខ៖ បាទថាម៉េច?

ក៖ គាត់ហេតុអីបានជាគាត់ស្លាប់ណាស់កូនលោកតាពីរនាក់នឹងណាស់?

ខ៖ អឺ....ជំងឺពីដើមដូចថាយើងគ្មានពេទ្យគ្មានម៉ ច្បាស់លាស់ដូចសម័យឥលូវនឹងទេណាស់មើលតែតាមរយះគ្រូខ្មែរយើងនឹងគេហៅថាជំងឺ.....(សំលេងស៊ីផ្លេឡាន)បើពីដើមគេហៅថាជំងឺតេនតានុស បាទ....

ក៖ ចាសលោកតា!

ខ៖ គេហៅថាស្កន់ណាស់ បាទគេហៅថាស្កន់!

ក៖ ចាសលោកតា កូនលោកតាទាំងពីរនាក់នឹងតែម្ដងលោកតាន៏?

ខ៖ បាទវារបៀងគ្នាកូនទាំងពីរនាក់នឹងណាស់រមៀងគ្នា(ប្រហាក់ប្រហែលគ្នា)!

ក៖ ហើយកាលនឹងពួកគាត់មានវ័យស្របារគ្នាដែរឬទេលោកតា ប្រហែលជាអាយុប៉ុន្មានដែរទៅ?

ខ៖ បាទបានអាយុបីខែ បួនខែនឹងបាទ អត់បានកន្លងឆ្នាំផងនឹង បាទ!

ក៖ អូ....សោកស្ដាយមែនទែនណាស់លោកតា!

ខ៖ បាទ!

ក៖ ពួកគាត់មានឈ្មោះអីដែរលោកតាកូនរបស់លោកតាទាំងពីរនាក់នឹងណាស់?

ខ៖ បាទ អត់ទាន់បានដាក់ឈ្មោះអោយផង!

ក៖ អត់ទាន់បានដាក់ឈ្មោះអោយទៀត?

ខ៖ បាទ.....

ក៖ ចាសលោកតា ហើយចុះកូនពីរនាក់ទៀតដែលនៅរស់នឹងគាត់មានឈ្មោះអីដែរ?

ខ៖ ហើយដែលខ្ញុំនៅសល់កូនពីរនាក់នឹងកូនបងឈ្មោះ សូនី មួយ​ ម៉ាក សូនី បាទ ហើយកូនទីពីរប្រុសដែរឈ្មោះ ម៉ាក សូនឿន!

ក៖ ចាសលោកតា!

ខ៖ បាទប៉ុន្ដែមានគ្រួសារអស់ហើយ!

ក៖ ចាសលោកតា ហើយចឹងកូនរបស់លោកតាសរុបទាំងអស់ដែលនៅរស់មានជីវិតនឹងទាំងអស់បីនាក់?

ខ៖ បាទ នៅមានកូនប្រពន្ធមុនមួយ!

ក៖ ចាសលោកតា!

ខ៖ បាទ ហើយប្រពន្ធខ្ញុំមុនក៏ត្រូវជាបងរបស់ប្រពន្ធខ្ញុំសព្វថ្ងៃនឹងដែរ!

ក៖ ចាសលោកតា ហើយអឺ....គាត់....ដូចជាកូនរបស់លោកតាស្រីប៉ុន្មានប្រុសប៉ុន្មានដែរ?

ខ៖​ ស្រីតែមួយ នៅប្រុសពីរបាទ!

ក៖​ ចាសលោកតាហើយពួកគាត់ទាំងអស់គ្នាបានរៀបអាពាហ៏ពិពាហ៏ហើយអស់ហើយឬនៅ?

ខ៖ បាទរៀបការអស់ហើយ!

ក៖ ចឹងលោកតាមានក្រុមគ្រួសារមានចៅហើយណាស់លោកតា?ខ

ខ៖ បាទ ខ្ញុំមានចៅ៦ហើយ(សំលេងរំខានពីខាងក្រៅ)កូនបីនាក់នឹងបានចៅ៦នាក់!

ក៖ ចុះកូនរបស់លោកតាទាំងបីនាក់ពួកគាត់មានការងារធ្វើអស់ហើយន៏លោកតា?

ខ៖ សុទ្ធតែជាកសិករទាំងអស់នឹងនាង កម្មកររោងចក្រអីនឹង ហើយបើកូនប្រុសៗនឹងធ្វើជាកសិករស្រែចំការមួយមានប្រពន្ធនៅកំពង់ស្ពឺ មួយមានប្រពន្ធនៅកំពត ស្រុកដងទងឯណោះ!

ក៖ ចាសលោកតា ហើយពេលមានបុណ្យទានអីម្ដងៗគាត់មកនេះឬមួយក៏លោកតាត្រូវទៅស្រុក?

ខ៖ ពេលខែរដូវដូចជាចូលឆ្នាំអី កាន់បិណ្ឌភ្ជុំអីកូនមក គេមករកឪពុកម្ដាយចឹងទៅ បាទទៅតាមប្រពៃណីរបស់យើងនឹងទៅគេមកជួបជុំឪពុកម្ដាយបងប្អូនចឹងទៅរួចរាល់ចឹងទៅទើបបានគេនាំគ្នាត្រឡប់ទៅវិញទៅស្រុក ទៅផ្ទះគេវិញទៅ!

ក៖ ចឹងលោកតាត្រូវធ្វើដំណើរទៅជួបនឹងលោកយាយហ៏?

ខ៖ បាទខ្ញុំទៅញឹកញាប់ដែលពេលអត់សូវមានរវល់អីនៅក្នុងវត្តខ្ញុំទៅ ហើយបើមានរវល់អីក្នុងវត្តយើងនៅប្រចាំការនៅក្នុងវត្តនឹងម៉ងដូចខែបិណ្ឌភ្ជុំអីនឹងយើងត្រូវនៅនឹងដល់ហើយចឹងយាយគាត់មកនឹងដែរគាត់មានជំនាញខាងធម៏អារ្យខាងអៈរតនាព្រំអីចឹងណាស់(អ្នកសូត្រព្រំពេលព្រះមន្ដសម្ដែងធម្មទេសនា) ព្រំនៅនឹងវត្តនឹងណាស់!

ក៖ ចាស!

ខ៖ បាទ គាត់មកនឹងរួមការងារដែរនឹងពេលផុតខែរវល់បានគាត់ទៅផ្ទះវិញ!

ក៖ ចាសៗ ចឹងលោកយាយសព្វថ្ងៃគាត់នៅតែម្នាក់ឯងឬក៏យ៉ាងណាលោកតា(សំលេងរំខានពីខាងក្រៅ០?

ខ៖ គាត់នៅជាមួយកូនមួយកូនបងប្រុសគេដែលថាឈ្មោះ សូនី នឹងណាស់នៅដេកជាមួយព្រោះវាឈឺណាស់!

ក៖ ចាស!

ខ៖ ចឹងហើយគាត់ក៏ទៅនៅជាមួយកូននឹងនៅជាមួយកូននឹងមើលចៅពីរ!

ក៖ ចាស!

ខ៖ គាត់អត់សូវបាននៅជាប់នឹងវត្តទេ(សំលេងមនុស្សរំខានពីខាងក្រៅ)!

ក៖ ចាសលោកតា!

ខ៖ បាទ!

ក៖ ចាស ចឹងហើយអឺ....កូនរបស់លោកតាគាត់អត់មានកូនណាដែលត្រូវបានស្លាប់នៅក្នុងជំនាន់ពលពតនោះទេន៏លោកតា?

ខ៖ កូនស្លាប់នៅក្នុងជំនាន់ពលពតតា....ដូចជាអត់មានទេចៅយើងបែកពលពតឆ្នាំ៧៩(ឆ្នាំ១៩៧៩) ហើយបានវាយកគ្រួសារ ដល់ចឹងយើងវាកន្លងផុតពលពតហើយណាស់!

ក៖ ចាសចឹងលោកតាកាល......

ខ៖ បើបងៗបានមានស្លាប់នៅក្នុងជំនាន់ពលពតនឹង!

ក៖ អូ....បងប្រុសហ៏?

ខ៖ បាទ បងប្រុស អឺ...បង...ប្អូន បងប្អូន បងថ្លៃអីស្លាប់អស់ហើយនៅសម័យនឹង!

ក៖ អូ....ចឹងលោកតាមានចាំឈ្មោះរបស់ពួកគាត់ដែរឬទេពួកគាត់មានឈ្មោះអីគេខ្លះទៅ?

ខ៖ បាទបងបង្អស់ ប៉ា យ៉េត ឈ្មោះប៉ា យ៉េត ហើយបងទីពីរ​ ឈ្មោះ ប៉ា ណាគ្រី ឈ្មោះប៉ា ណាគ្រី បាទហើយពួកគាត់សុទ្ធតែជាបងៗរបស់ខ្ញុំហើយបន្ទាប់បានខ្ញុំនឹងម៉ងនៅបីអ្នក!

ក៖ បងប្អូនរបស់លោកតាប៉ុន្មានអ្នកដែរ?

ខ៖ ស្រីតែមួយហើយប្រុសនឹងប្រាំមួយ(សើច)!

ក៖ (សើច) ខ្សត់ស្រីលោកតា!

ខ៖ បាទ កំសត់ស្រី!

ក៖ ចាស!

ខ៖ គាត់ចាស់ៗដែរហើយបងស្រីខ្ញុំនឹងគាត់៧០ជាង(បងស្រីរបស់លោកតាអាយុ៧០ឆ្នាំជាងហើយ)!

ក៖ ចាសលោកតា ហើយពួកគាត់ទាំងអស់គ្នានៅមានព្រះជន្មតើហីលោកតា?

ខ៖ បាទនៅគាត់រស់នៅ.....

ក៖ គាត់....

ខ៖ តាមជាមួយកូនចៅរបស់គាត់ណាស់!

ក៖ ចាស!

ខ៖ នៅតាមផ្ទះ!

ក៖ គាត់​ខាងស្រុកនៅឯណាដែរលោកតា?

ខ៖ បាទគាត់នៅខាងពោធិ៏បាននឹងដែរ​ ស្រុកកំណើតនៅនឹង!

ក៖ ចាសៗ!

ខ៖ បាទទឹកដីកេរ្ដិ៏កំណើតណាស់!

ក៖ ចាសលោកតា ហើយចុះឪពុកម្ដាយរបស់លោកតាពួកគាត់មានឈ្មោះអីដែរ?

ខ៖ អឺ....ឪពុករបស់ខ្ញុំគាត់ឈ្មោះ ប៉ា យុំា!

ក៖ ចាស!

ខ៖ បាទ ម្ដាយឈ្មោះ អ៊ូ សុទ្ធ!

ក៖ ចាស លោកតា!

ខ៖ បាទហើយចំណែកឪពុកគាត់បានស្លាប់តាំងពីអាយុ៧០គាត់៧៤នឹង បាទ ហើយម្ដាយគាត់បានស្លាប់នៅអាយុ៨៧ឆ្នាំ!

ក៖ ចាស​អូ...សោកស្ដាយមែនទែនគាត់ស្លាប់យូរហើយលោកតា?

ខ៖ បាទយូរហើយ!

ក៖ ប្រហែលជាប៉ុន្មានឆ្នាំហើយលោកតា?

ខ៖ ប្រហែលជា១០ឆ្នាំ ទៅ១៥ឆ្នាំហើយ បាទ!

ក៖ ចាសហើយចុះលោកតាកាលពីសម័យពលពតណាស់លោកតាៗធ្លាប់បានឆ្លងកាត់មកនឹងតើលោកតាត្រូវបានគេជំលៀសទៅណាហើយគេអោយគេប្រើលោកតានឹងធ្វើអីខ្លះដែរ?

ខ៖ កាលពីសម័យពលពតដែលបានចូលមកបន្ទាប់ពីខ្ញុំបានឆ្លងកាត់ការសិក្សាសឹកពីបួសពីអីទៅនឹងតានៅមិនទាន់មានគ្រួសារទេ(សំលេងរំខានពីខាងក្រៅ)អឺ...ចូលគេអោយចូលទៅខាងកងយោធា ខាងយោធាឃុំណាស់ ខាងយោធាឃុំនឹងហើយបន្ទាប់មកបានគេបញ្ចូនអោយទៅនៅខាងផ្នែកស្រុក(សំលេងស៊ីផ្លេឡាន) ធ្វើជាយោធាស្រុកប៉ុន្ដែខ្ញុំគេអោយធ្វើខាងពេទ្យកងទ័ពណាស់បាទ នៅប្រចាំមន្ទីរអីនឹង(សំលេងរំខានពីខាងក្រៅ) មន្ទីរនៅស្រុកអីចឹងទៅនឹងនៅនឹងមន្ទីរពេទ្យកងទ័ពនឹងហើយបានពេលដែលទៅសមរភូមិបានគេដកទៅសមរភូមិទៅ គេអោយយើងទៅវ៉ៃនឹងសមរភូមិដែររហូតខ្ញុំនៅតែប្រចាំការធ្វើជាពេទ្យនៅតាមកងវីរៈសេនាតូចសេនានឹងរហូតមក ហើយនឹងនៅស្នាក់ការទៅខាងផ្នែកស្វាយរៀងឯណោះបាទនៅខាងស្វាយរៀង(សំលេងមនុស្សនិយាយគ្នា) អូររាំងឪឆ្លងកាត់រហូតដល់ទល់ដែនរហូតដល់បែកៗអាពតនឹងបានខ្ញុំមកវិញបានបកចូលមកផ្ទះវិញមកនៅក្នុងឆ្នាំ១៩៧៩!

ក៖ ចាស(សំលេងមនុស្សនិយាយគ្នា) ហើយកាលនឹងលោកតានៅក្នុងសម័យពលពតនឹងលោកតាមានដែលឃើញអពតនឹងយកមនុស្សទៅស្លាប់នៅនឹងភ្នែកដែរឬទេ?

ខ៖ បាទ រឿងនឹងគឺវាពិតជាមានពិតប្រាកដមែនហើយ (សំលេងរំខានពីខាងក្រៅ) គេធ្វើទុក្ខធ្វើទារុណកម្មប្រជាជន យុវជន យុវនារីនឹងដូចថាលទ្ធិផ្ដាច់ការចំ(សំលេងមនុស្សនិយាយគ្នា)ប្រើអំណាចខុសអីឬក៏មិនខុសអីនឹងក៏វានៅចាំតែចាប់តែទោសកំហុសបានលេសយកទៅស្លាប់នឹងមិនថាចាស់មិនថាក្មេងមិនថាកុមារនោះទេ(សំលេងមនុស្សនិយាយគ្នា) ហើយកុមារអីនឹងសូម្បីតែកើតមកហើយនឹងក៏គេមានមណ្ឌលអោយមេដោះនឹងមើលទៅហើយចំណែកម៉ែឪនឹងគេយកទៅអោយធ្វើការងារអស់ហើយជីកប្រឡាយ​រែកទឹកអឺ....រែកដីបាទឪពុកជួនណាទៅដកស្ទូងអីចឹងទៅ!

ក៖ ចាសចឹងកាលនឹងគេមានធ្លាប់ធ្វើបាបលោកតាដែរឬទេ?

ខ៖ ហើយចំពោះខ្ញុំៗនៅដាច់ខាងកងទ័ពគឺថាឃើញថាគេមានការយកចិត្តទុកជាមួយដែរណាស់បាយទឹកអី (សំលេងឡាន) គេផ្គត់ផ្គង់អីបានគ្រប់គ្រាន់មិនអោយខ្វះខាតទេ!

ក៖ ចាស!

ខ៖ ប៉ុន្ដែផ្ដោតសំខាន់ទៅលើកសិករ សហករណ៏នៅក្រោយនឹងគឺថារស់នៅគឺវេទនាជាទីបំផុតស៊ីអត់ស៊ីឃ្លានណាស់(សំលេងមនុស្សនិយាយគ្នា) បាទបបតពោតក៏មានបបរសយើងនឹងក៏មានជួនណាទៅមួយវែកជួនណាទៅក៏ពីរវែកអីនឹងក៏មានដែរមួយផ្ទះនឹងនៅ៣០ទៅ៤០អ្នកចឹងទៅបើនៅខាងផ្នែកកងទ័ពនៅខាងសមរភូមិឃើញថាគេអោយហូបទៅតាមដំណើររបស់យើងគេអោយហូបឆ្អែតៗដែរណាស់!

ក៖ ចាស!

ខ៖ ចឹង បាទនឹងគេកំលាំងត្រៀមៗយកកំលាំង(សំលេងស៊ីផ្លេឡាន)ហើយពេលដែលគ្មានសង្រ្គាមអីគេអោយកងទ័ពនឹងធ្វើស្រែដែរគេចាប់យកកំលាំងធ្វើស្រែដកស្ទូង(សំលេងមនុស្សនិយាយគ្នា)យកស្រុវយកអង្ករនឹងដែរ(សំលេងស៊ីផ្លេឡាន) ប៉ុន្ដែមិនអោយហូបគ្របគ្រាន់ទេ!

ក៖ ចឹងសម័យនឹងគេអោយលោកតានូវរបបអាហារឬក៏ជាបាយឬក៏ជាបបរដែរលោកតា?

ខ៖ (សំលេងមនុស្សនិយាយគ្នា) កាលដែលមិនទាន់បានចេញមកពីសមរភូមិគេអោយមកជាបបរដែរជាបបរចឹងទៅ ដល់ពេលទៅសមរភូមិទៅគេអោយយើងហូបបាយ!

ក៖​ អ៊ឹម ចាស!

ខ៖ បាយខ្មុក បាយកញ្ចប់សង្រែកចឹងទៅមានកងចល័តនារីៗកុមារអីនឹងរែកយកទៅអោយនៅនឹងសមរភូមិនឹងគេចែកណាស់គេចែករបបអោយ(សំលេងរំខានពីខាងក្រៅ)!

ក៖ ចាសលោកតា ចឹងកាលនឹងពិបាកណាស់លោកតាស្ដាប់មើលទៅ?

ខ៖ អូ....វេទនាណាស់ចៅហើយ អ្នកដែលមិនធ្លាប់ឆ្លងកាត់អត់ដឹងថាសង្គមពលពតនឹងបែបណាទេ ប៉ុន្ដែអ៊ុំឆ្លងកាត់មករស់(សំលេងមនុស្សនិយាយគ្នា)អ្នកដែលនៅរស់សេសសល់នឹងសុទ្ធតែអ្នក...បើនិយាយនៅសម័យបច្ចុប្បន្នសុទ្ធតែជាអ្នកដែលមានបុណ្យកុសលនឹងម្យ៉ាងទៅ ហើយជាអ្នកដែលមានភ័ព្ទសំណាងនឹងមួយទៅនឹងហើយអ្នកដែលអាចរស់អាចសល់បានណាស់បាទ ចឹងដូចគេថាធ្មេញរនាស់នឹងរាស់ខ្ទេចអស់រលីងហើយ នៅសេសសល់មួយនឹងសុទ្ធតែអ្នកដែលមានភ័ព្ទសំណាងខ្លាំងណាស់(សំលេងមនុស្សនិយាយគ្នា)ហើយបើដូចមួយគ្រួសារខ្ញុំនឹងប្រាំពីរប្រាំបីនាក់ឃើញនៅសល់បីនាក់ហើយបើបងថ្លៃបងអីនឹងយកទៅទាំងកណ្ដាលយប់ទាំងកណ្ដាលអាធ្រាតមិនដឹងថាហេតុផងខុសអីផងដូចវាធ្វើទុក្ខធ្វើបាបយើងខ្លាំចឹងណាស់ហើយចំពោះដូចរូបអ៊ុំវិញក៏ពៀមៗនឹង(រៀបនឹង)គេយកទៅកន្លែងធ្វើទុក្ខធ្វើទោសនឹងដែរតែប៉ុន្ដែដូចថាវាចៃដន្យក៏ថាបានដូចថាគេអាចរំលងយើងបានចឹងណាស់ចឹងបានគេយកទៅប្រើតាមដំណើរនឹងទៅតាមសមរភូមិអីចឹងទៅ មានចំណេះចំនាញខាងពេទ្យអីនឹង....ដល់នេះទៅដល់នេះបែកហើយនឹងបានរួចខ្លួននឹងបានរត់មកផ្ទះវិញមកបាទ!

ក៖ ចាសលោកតា! ហើយអឺ....ជីវិតរបស់លោកតានៅក្នុងសម័យពលពតនឹងលោកតាមានការចងចាំអីខ្លាំងជាងទិដ្ឋភាពអីគេខ្លះ?

ខ៖​​ ចំនុចសំខាន់របស់ខ្ញុំគឺខ្ញុំបានចេញតែពីរគ្រួសារឪពុកម្ដាយចេញពីបួសនឹងទៅគឺខ្ញុំរស់នៅក្នុង(សំលេងមនុស្សនិយាយគ្នា)ជួរកងទ័ពរហូតម៉ងខ្ញុំគឺផ្នែកពេទ្យនឹងគឺផ្ដោតអារម្មណ៏ជាប់ម៉ងផ្នែកការងារនៅសមរភូមិអីចឹងបាទហើយខាងផ្នែកស្រែចំការកសិករនៅខាងនោះខ្ញុំអត់បានឆ្លងកាត់ទេចុះកាលនោះពេញវ័យយុវជន!

ក៖ ចាស!

ក៖ គេហៅថាយុវជនពេញកំលាំង (សំលេងមនុស្សនិយាយគា្ន)ដល់ពេលតែបែកហើយ៧៩(បែកពលពតនៅឆ្នាំ១៩៧៩) ទៅបានបកមកជួបជុំគ្រួសារម៉ែឪរកប្រពន្ធស្ដីដណ្ដឹងស្អីអីអោយនឹងទៅ!

ក៖​ អូ...

ខ៖ ហើយការផ្ដោតភ្ជាប់របស់ខ្ញុំនៅក្នុងសង្គមគឺយើងបានធ្វើជាកងទ័ពនឹងទេ!

ក៖ ចាសលោកតាហើយអឺ....កាលនឹងលោកតាធ្វើការប៉ុន្មានម៉ោងដែរ?

ខ៖ អត់មានរាប់ពីម៉ោងទេ បាទអត់និយាយពីម៉ោងបើគេត្រូវការយប់ៗត្រូវការថ្ងៃៗព្រឹកល្ងាចមិនថាកំពុកដេកកំពុងរងាអីទេស្មើណាក៏ដោយអោយតែមានបទបញ្ចារគឺត្រូវតែទៅហើយ(សំលេងមនុស្សនិយាយគ្នា)អត់មានកំណត់ម៉ោងម៉ង(សើច)!

ក៖ ចាស!

ខ៖ បាទគឺវាចឹងណាស់ចៅ!

ក៖ ចាសចឹងអឺ...កាលពីមុនមកតើលោកតាធ្លាប់ឆ្លងកាត់សម័យពីមុនទៀតមានសម័យអីគេខ្លះដែរលោកតា?

ខ៖ អឺ....ខ្ញុំទាន់ទីមួយនោះគឺទាន់(សំលេងរំខានពីខាងក្រៅ) ជំនាន់ចម្ដេចសីហនុនឹងម៉ងណាស់ជំនាន់សម្ដេចនរោត្តមសីហនុប៉ុន្នឹងកាលនឹងខ្ញុំនៅវ័យតូចនៅឡើយទេ១០អឺ...ឆ្នាំ៧០(ឆ្នាំ១៩៧០) ឆ្លងកាតរហូតមកដល់៧៥នឹង(ឆ្នាំ១៩៧៥) បានទាន់ជំនាន់លន់នលៗនឹងខ្ញុំក៏នៅស្ទើរយុវជននៅឡើយទេនៅជាកុមារនៅរៀនសាលា(សំលេងរំខានពីខាងក្រៅ) បានឈានចូលមួយដំណាក់ទៀតមកដល់ជំនាន់ពលពតខ្ញុំបានរៀនដល់ថ្នាក់ទី៧សង្គមចាស់នឹងណាស់បានដាច់ការសិក្សារៀនសូត្រទាំងអស់់នឹងពលពតដាក់ផែនការណ៏ផ្សឹកលោក(ចាប់ព្រះសង្ឃផ្សឹក)សាលារៀនអីវិន(ភាសាតំបន់) បិទអស់!

ក៖ ចាស!

ខ៖ ហើយក៏អត់បានសិក្សាអីបន្ដទៅទៀតទេ​ បង្កើតជាសហករណ៏ជាអីយកកំលាំងបំរើការងារអោយគេនឹង!

ក៖ ចាសលោកតា!

ខ៖ បាទហើយបានបន្ទាប់មកបានធ្លាក់មកដល់ បន្ទាប់ពីពលពតនឹងមកបានអឺ....(សំលេងរំខានពីខាងក្រៅ) សម្ដេចតេជោនឹងគាត់បានកើនកងទ័ពវាយរំដោះប្រជាជនពីពលពតនឹងមកទៀតមកបានយើងបានរួចខ្លួនគ្រប់គ្នាមកនឹងណាស់ នឹងប្រវត្តិដែលធ្លាប់បានឆ្លងកាត់មកគឺខ្ញុំបានដឹងប៉ុន្នឹងហើយបើកាលជំនាន់ឥស្សរអីនឹងក៏ខ្ញុំអត់ទាន់ដែរខ្ញុំ អើ...ដូចថាទាន់បំបេះៗនឹង(សើច)(លោកតាទាន់ចុងក្រោយជំនាន់ឥស្សរនឹង!

ក៖​ (សើច) ចាស!

ខ៖ គ្រាន់បានតែទាន់បំបេះៗនឹងឃើញប៉ម ឃើញទួលគេកន្លែងទីតាំងរបស់ពួកឥស្សរនឹងណាស់ប៉ុន្ដែយើងកើតអត់ទាន់ទេ បាទ មកទាន់ច្បាស់ត្រឹមនឹងសម្ដេចព្រះសីហនុទ្រង់គ្របគ្រងមក!

ក៖ កាលជំនាន់នឹងលោកតាមានការងារឬក៏មុខរបរជាអីដែរ?

ខ៖ អត់នៅជាកុមារ....

ក៖ នៅជាកុមារ!

ខ៖ រស់នៅក្នងបន្ទុករបស់ឪពុកម្ដាយចឹងណាស់កាលនឹងណាស់!

ក៖ ចាស!

ខ៖ យើងអាចរស់នៅជាមួយនឹងឪពុកម្ដាយណាស់កាលនឹងណាស់!

ក៖ ចាស! ចឹងពេលដែលពេលមុនដែលលោកតានៅក្មេងៗលោកតាមានធ្លាប់មានក្ដីស្រម៉ៃថាលោកតាចង់ធ្វើអីនៅពេលដែលធំឡើងណាស់លោកតា?

ខ​៖ ដោយការស្រមើស្រម៉ៃរបស់ខ្ញុំកាលនឹងគឺខ្ញុំរស់នៅក្នុងបន្ទុកម៉ែឪហើយខ្ញុំក៏មានលក្ខណដែលគេហៅថាពិការណាស់ ពិការដៃពិការជើងដោយសារតែមានជំងឺរោគាពីតូចមកសម័យនេះគេហៅថាជំងឺស្វិតដៃស្វិតជើងដល់ចឹងឪពុកម្ដាយខ្ញុំគាត់ផ្ដេកផ្ដូលផ្ដោតតែម្យ៉ាងគឺផ្ចង់អោយខិតខំរៀនសូត្រដើម្បីក្រែងលោថាបានចំណេះចំនាញមានមុខរបរការងារមន្ដ្រីរាជការអីនឹងគេចឹងទៅណាស់តែវាមិនបានសំរេចទេណាស់ដោយសារតែមានសង្គ្រាមរាំងស្ទះធ្វើអោយដំណើរការសិក្សានឹងបានចប់ត្រឹមថ្នាក់ទី៧នឹងទៅ!

ក៖ ចាសលោកតា!

ខ៖ ដាច់ការសិក្សាពីត្រឹមនឹងរហូតមកណាស់!

ក៖ ចាសឃើញថាគួរអោយសោកស្ដាយមែនទែនណាស់លោកតា!

ខ៖ បាទ!

ក៖ ចាសហើយលោកតាកាលនឹងគេអត់មានបង្រៀនពីភាសាន៏លោកតាន៏?

ខ៖ បាទ?

ក៖ គេអត់មានរៀនភាសាបរទេសទេហ៏?

ខ៖ ទេកាលនឹងបើយើងនៅរៀនបឋមសិក្សាឧត្តមសិក្សាឡើងទៅដល់ថ្នាក់ទី៧នឹងត្រូវប្រលងចូលថ្នាក់ទី៦គេហៅថាសាលាកិលេស ពីដើមណាស់សាលាកិលេសកាលនឹងគេចូលរៀនបរទេសភាសា(នៅពេលដែលគេរៀនដល់ថ្នាក់ទី៧នោះគេត្រូវប្រលងចូលថ្នាក់ទី៦ ហើយថ្នាក់ទី៦នឹងគេមានបង្រៀនភាសាបរទេស)​នឹងហើយរៀនចំណេះជំនាន់ផ្សេងៗរៀនគណិតរៀនអីៗផ្សេងៗទៀតហើយបើសិនជាថ្នាក់ទី១១ ថ្នាក់ទី១២ឡើងទៅយើងរៀនជាអក្សរសាស្រ្ដ អឺ....តាំងពីស្រះអ ស្រះអា ក ខ អីចឹងទៅណាស់ចេះតែបំបែកលេខបូកដក់គុណចែកនឹងទៅណាស់(សំលេងស៊ីផ្លេឡាន)យោងទៅតាមវិជ្ជាជីវះដែលគ្រូវបង្ហាត់បង្រៀនពីជំនាន់សង្គមចាស់នឹងមកនឹង!

ក៖ ចាសលោកតា!

ខ៖ បាទ!

ក៖ អ៊ឹម....កាលនឹងលោកតាមានបទពិសោធន៏អស្ចារ្យមែនទែនលោកតា(សំលេងស៊ីផ្លេឡាន)មានការតស៊ូទាំងជីវិតការសិក្សាហើយកាលនឹងលោកតាអឺ....បានសិក្សានឹងដោយសារតែមាននអឺ...ឪពុកម្ដាយាគាត់ជាអ្នកជំរុញអោយទៅរៀនន៏លោកតា?

ខ៖ បាទៗមានឪពុកម្ដាយជាអ្នកនាំមុខជាអ្នកដោះស្រាយសព្វយ៉ាងណាស់គាត់មិនសូវបានប្រើខ្ញុំអោយធ្វើការងារស្រែចំការនោះទេគាត់ថានឹកឃើញថាខ្លួនពិការអីចឹងណាស់ ចង់អោយបានចេះដឹង!

ក៖ តែឥលូវនឹងលោកតាជំងឺនឹងគឺជាហើយ?

ខ៖ បាទនេះជំងឺនឹងរោគនឹងវាបើវាកើតនៅនឹងខ្លួនហើយៗណាស់ជំងឺស្វិតដៃស្វិតជើងនឹងចឹងយើងទទួលផលមកប៉ុន្នឹងមកទៅតាមចំណេះចំនាញរបស់យើងនឹងមកធ្វើអីបានមកធ្វើនឹង(សំលេងរំខានពីខាងក្រៅ)!

ក៖ ចាសលោកតា!

ខ៖ បានមកធ្វើជាអាចារ្យនឹងអីចឹងទៅណាស់!

ក៖ ចាសលោតា!

ខ៖ បាទបានខ្ញុំនឹងមករស់នៅស្នាក់នៅជាមួយនឹងវត្តលោក!

ក៖ ចាស​ ចឹងកាលនឹងមិនមកអីកំណើតទេណ៏លោកតាជំងឺនឹងគឺកើត.....

ខ៖ អត់ទេជំងឺនឹងគឺកើតបើតាមដឹងមកឪពុកម្ដាយគាត់នេះមក កើតមកបានមួយយប់អឺ....មិនទាន់បានមួយខួបស្រួលបួលផងនឹងក៏ចាប់ផ្ដើមគេហៅថាជំងឺគ្រុនក្ដៅណាស់ខ្លះគេថាគ្រុនសន្ធុំណាស់ហើយយើងពីមុនវាអត់សូវមានអឺ....ពេទ្យម៉អីទេប្រើតែគ្រូខ្មែរថ្នាំខ្មែរនឹងនឹងរឹតដៃរឹតជើងអីចឹងទៅតែមិនបានមានថ្នាំអីដូចសម័យនេះនោះទេ(សំលេងមនុស្សនិយាយគ្នា)ទាញ!

ក៖ ចាសលោកតា!

ខ៖ ទាល់តែធ្លាក់ទៅចឹងណាស់(កាលដែលលោកតាឈឺនឹងមិនបានមានពេទ្យពិនិត្យមើលត្រឹមត្រូវនោះទេចឹងហើយទើបធ្វើអោយលោកតាស្វិតដៃស្វិតជើងតាំងពីតូចមក) ម៉ាៗស្វិតដៃជើងនឹងវាអត់មានពេទ្យអីអោយជំនាញជំនាន់ដូចឥលូវនឹងទេ!

ក៖ ចាសកាលនឹងលោកតាដឹងដែរន៏ដឹងថាឈឺចឹង....

ខ៖ ខ្ញុំអត់ដឹងទាល់តែម៉ែឪនិយាយប្រាប់តើ!

ក៖ (សើច) ព្រោះអីកាលនឹងនៅតូច!

ខ៖ នៅតូចដឹងថាខ្លួនពិការតាំងពីតូចមកដែរប៉ុន្ដែអត់ដឹងថាយើងឈឺរបៀបម៉េចៗនឹងណាស់ យើងអត់ទាន់មានវ័យចងចាំនឹងទេ!

ក៖ ចាស!

ខ៖ ឈឺតាំងពីប្រាំពីរប្រាបីខែមកគិតមើលហើយដល់យើងទំរាំនឹងដឹងក្ដីវាចូលថ្នាក់ដល់បីឆ្នាំបួនឆ្នាំយើងមានការចងចាំតិចៗហើយណាស់!

ក៖ ចាស!

ខ៖ បាទៗ រហូតមកទល់នឹងធំបានដឹងអូ....ខ្លួនតាពិការមានជំងឺចេះៗតាមរយះម៉ែឪគាត់និយាយទេ!

ក៖ ចាសចុះក្នុងជីវិតរបស់លោកតាតើតាមានបទពិសោធន៏ជីវិតលំបាកអីគេខ្លះឬក៏អាក្រក់ដែលលោកតាគិតថាធ្វើអោយជីវិតរបស់លោកតាចងចាំជាងគេនៅក្នុងចិត្តណាស់លោកតា(សំលេងមនុស្សនិយាយគ្នា)?

ខ៖ បើតាមនៅក្នុងជីវិតរបស់ខ្ញុំៗបានទទួលស្គាល់ថាធ្វើម៉េចបើយើងកើតមកនៅក្នុងលក្ខណខ្វះខាតដូចថាក្រីក្រហើយជីវភាពក៏ឃើញថាវាមិនដិតដល់ដូចគេដូចឯងដល់ចឹងក៏ឃើញថាវ័យវាចូលមកដល់វ័យដែលវាចំណាស់ប៉ុន្នេះទៅហើយវាមិនមានអីដែលសៅម៉ងក្នុងចិត្តទៀតនោះលះបង់តែម៉្យាងនោះគឺខិតខំបំពេញបុណ្យកុសលនឹងម្យ៉ាងទៅ ចង់បានបុណ្យកុសលដូចថាយើងជាអ្នកកាន់ព្រះពុទ្ធសាសនាយើងជឿរជាក់ថាវាអាចមានជាតិមុខ!

ក៖ ចាស!

ខ៖ បាទ!

ក៖ ធ្វើអំពើល្អ​ បានល្អ!

ខ៖ បាទបើយើងខំសាងអំពើល្អសេចក្ដីល្អចឹងទៅតាបានមកនៅក្នុងវត្តវ៉ាដឹងនាំពុទ្ធបរិស័ទសមាទានសីលបុណ្យទានតូចធំអីចឹងទៅណាស់ចៅ!

ក៖ ចាសលោកតា!

ខ៖ ដូចថាយើងតាំងចិត្តតែម៉្យាងដូចថាតាំងចិត្តធ្វើតែសេចក្ដីល្អអំពើល្អ សន្សំយកកុសលផងបុណ្យអីចឹងទៅណាស់!

ក៖​ ចាសលោកតា(សំលេងរំខានពីខាងក្រៅ)!

ខ៖ ហើយការគិតនឹងផ្សេងក្រៅពីនឹងទៀតដូចថាវាហួសពេលនឹងគិតហើយ(សំលេងរំខានពីខាងក្រៅ)ដូចថាយើងវាចំណាស់នេះទៅហើយណាស់៦០ឆ្នាំប្លាយហើយ៧០ឆ្នាំថ្ងៃនេះថ្ងៃស្អែកហើយណាស់ចឹងហើយយើងមានតែផ្លូវដែលយើងឈានទៅសំរាប់ភពខាងមុខនេះឆាប់ៗនេះនឹងឯង!

ក៖ ចុះលោកតាសំរាប់បទពិសោធន៍ជីវិតរបស់លោកតាដែលធ្វើអោយលោកតានឹកឃើញមកធ្វើអោយលោកតាមានការសប្បាយចិត្តមានដែរឬទេ?

ខ៖ មាននៅពេលដែលនឹកឃើញផ្លូវល្អដល់ពេលចឹងទៅយើងអាចមានសណ្ដានចិត្ដថាដូចថាមានកំលាំងចិត្តៗ(សំលេងរំខានពីខាងក្រៅ)​តស៊ូបន្ដទៅទៀតធ្លាប់ឆ្លងកាត់ការលំបាកវេទនាខ្លាំងអស់សង្ឃឹមដែរនៅក្នុងជីវិតប៉ុន្ដែតានៅមានទឺកចិត្តមួយថាតស៊ូទៀតបន្ដទៅទៀតដរាបណានៅមានជីវិតយើងត្រូវតែតស៊ូដោះស្រាយវាដើម្បីជីវភាពណាស់បាទ ដើម្បីឆ្លងកាត់ផ្នែកជីវភាពដែលលំបាកលំបិនក្រីក្រកំសត់ណាស់កាលនឹងណាស់តែឥលូវនេះឃើញថាយើងនឹងក៏បានឆ្លងកាត់វាមកអស់ហើយដែរការដូចថាយើងវាដោះស្រាយតែខ្លួន​​ឯងម្នាក់តែម្ដងហើយនៅសល់តែពេលជរាទៅទេដេកជរាទៅអានឹងចាំគិតតទៅទៀតបើអាចនៅរស់ថ្នាក់នៅនឹងវត្តវ៉ាបានចេះតែនៅសិនទៅ!

ក៖ ចាស ចុះលោកតាអាចរកប្រាក់ចំណូលបានប៉ុន្មានដែរក្នុងដូចថាការងារមុខរបរមួយនឹង?

ខ៖ តាដូចថាអត់កំណាត់ទេក្មួយ(សំលេងមនុស្សនិយាយគ្នា)​អត់មានកំណត់បានដូចថាអឺ....ក្នុងខែនេះបានណោះខែនោះបានប៉ុណោះអីអត់នោះទេតាមជាក់ស្ដែងថ្ងៃណាដែលពុទ្ធបរិស័ទគេមកអញ្ចើញទៅចឹងទៅបុណ្យទានអីគេជូនមកតិចតូចអី៤០០០០៛ ៥០០០០៛ ២០០០០៛​ ៣០០០០៛ បួនដប់ម៉ឺនអីចឹងទៅណាស់តាមបុណ្យតូចធំអីចឹងទៅ(សំលេងមនុស្សនិយាយគ្នា)!

ក៖ ចាសលោកតា!

ខ៖ ហើយបើផុតពីនឹងទៅត្រូវទំនេរសំរាកនមើលសៀវភៅវចឹងទៅ!

ក៖ (សើច) ចាសលោកតា ចាសហើយអឺ(សំលេងរំខានពីខាងក្រៅ)....មួយខែលោកតាអាចនឹងអឺ...សន្សំលុយបានប៉ុន្មានដែរលោកតា?

ខ​៖ វា...(សំលេងរំខានពីខាងក្រៅ)ដូចខ្ញុំបានជំរាបពីខាងដើមមិញចឹងណាស់វា.....

ក៖ ដោយខែ.....

ខ៖ វាដោយខែ(សំលេងរំខានពីខាងក្រៅ)បើសិនជាដល់រដូវបុណ្យទានអីទៅដូចជាខែភ្ជុំដូចចូលឆ្នាំអីបាទចំណូលយើងអាចនឹងរកចូលបានក្រាស់ក្រែងបាទ បើថាអត់ទេអឺ....ជួនកាលនឹងក៏លោកហៅទៅសូត្រមន្ដទៅ(សំលេងរំខានពីខាងក្រៅ)សង្ឃាទានអីចឹងទៅមួយខែនឹងបានតែពីរដងបីដងអញ្ចឹងទៅមិនបានច្រើននោះទេ!

ក៖ អ៊ឹម....ចាសលោកតា ចឹងលោកតាមានពាក្យពេច៏អីជាចុងក្រោយដើម្បីផ្ដាំផ្ញើរទៅដល់កូនចៅជំនាន់ក្រោយជាពិសេសកូនចៅរបស់លោកតាដូចជាកួនចៅទួនចៅលួតអីដែលពួកគាត់បានស្ដាប់សំលេងរបស់លោកតាថ្ងៃនេះណាស់លោកតា?

ខ​៖ បាទយល់ហើយណាស់ក្មូយបាទ ឃើញថាចឹងបានថាដំណើរជីវិតអឺ....របស់តារបស់អឺ....អ៊ុំនឹងកូនចៅចៅទួនក្រោយៗនឹងអាចយល់អាចដឹងហើយថាជីវប្រវត្តិឆ្លងកាត់ជាច្រើនជំនាន់មកហើយនឹងក្នុងរយះកាលមនុស្សដែលមានអាយុ៥០ទៅ៦០ឆ្នាំហើយនឹងបានទៅជួបប្រទះនឹងផ្លូវដែលតាធ្លាប់បានឆ្លងកាត់មកនឹងណាស់បានហើយក៏បញ្ចាក់ដែរថាមិនបានសុខមិនបានស្រួលមិនបានសំបូរសប្បាយទេសង្គមខ្លះបានតែបីឆ្នាំបួនឆ្នាំក៏ប្ដូរទៅជាសង្គមមួយផ្សេងទៀតហើយដល់ខ្លះទៀតមិនបាននឹងន៏ដូចសង្គមុយើងបច្ចប្បន្ននេះទេដូចថាយើងបានសុខសប្បាយយូរណាស់ចឹងកូនចៅជំនាន់ក្រោយបើអាចបានលឺសូរនូវជីវប្រវត្តិដែលខ្ញុំបានសំភាសន៏ជាមួយក្មួយស្រីនឹងណាស់បាទនៅក្នុងឪកាសវេលានឹងក៏ដូចជាបានជ្រាបមកតាមនឹងថាខ្ញុំធ្លាប់បានឆ្លងកាត់មកបីបួនជំនាន់ បី បួន ប្រាំជំនាន់ទៅហើយតាមមើល(សំលេងរំខានពីខាងក្រៅ) ចឹងសេចក្ដីអធិប្បាយរបស់ខ្ញុំមានតែប៉ុន្នឹងទេចឹងណាស់!

ក៖ ចាសៗសុំអរគុណច្រើនលោកតាហើយក៏សុំជូនពរលោកតាមានសុខភាពល្អមានអាយុវែងហើយនឹងជូនពរអោយក្រុមគ្រួសាររបស់លោកតាតាមសុភមង្គលក្នុងក្រុមគ្រួសារណាស់លោកតា!

ខ៖ បាទ សាធុៗៗៗ!

ក៖ ចាសសុំអរគុណលោកតា!